Hasfjorden

Hasfjorden (nordsamisk: Áknovuotna) er en fjord på Sørøya i Hasvik kommune i Finnmark. Fjorden strekker seg 6,3 kilometer nordover til Hasfjordbotn i enden av fjorden.

Fjorden har innløp mellom Hasfjordneset i vest og Taborshamnneset i øst. Fjorden ligger like øst for selve Hasvik. Storøya er en 2,3 km lang øy på vestsiden av fjorden. Her ligger også et par gårdsbruk som Elnheim og Hofset. Det meste av fjorden er grunnere enn 30 meter, men ytterst i fjorden går bunnen ned mot 70 meter.

Referanser 

Fjorder i Hasvik